লায়লা আফরোজ ‘৬৫ সালে তার বাবার মৃত্যুদিনের ঘটনা দিয়েই তার লেখা শুরু করেছেন, শেষ করেছেন বঙ্গবন্ধুর মৃত্যু দিয়ে। বাড়তি হিসেবে বইতে আছে ভাই এটিএম শামসুদ্দীনের প্রতি বোনের নিবেদিত সংক্ষিপ্ত দুটি অধ্যায়। বাবার মৃত্যুর পর ছোট চার বোন-ভাইকে নিয়ে কীভাবে দুটি যুদ্ধ, বিশেষ করে ১৯৭১ সালের ৯ মাস আর পুরো জীবনযুদ্ধ পার করেছেন তারা, লায়লা আফরোজ এক অসাধারণ প্রকাশভঙ্গিতে তুলে এনেছেন সেই চিত্র। একজন কিশোরীর স্মৃতিতে ওঠে আসা মুক্তিযুদ্ধের দিনগুলোর চিত্র যেন পুরো বাংলাদেশের চিত্র। প্রতিটি ঘরেই ঘটে গেছে এমন হাজারো ঘটনা, সে সময়ের প্রতিটি মানুষের স্মৃতিতে অমর হয়ে আছে এমন লক্ষ লক্ষ ব্যক্তিগত কাহিনী।